Melur Untuk Firdaus

Melur Untuk Firdaus ialah sebuah siri drama televisyen Malaysia arahan Zamri Zakaria dengan skrip oleh Wan Mahani Wan Hassan dan Liza Ali. Dibintangi oleh barisan pelakon ensembel yang diterajui oleh Anna Jobling dan Meerqeen, siri ini merupakan adaptasi dari novel 2019, My Rude Wife karya Cik Nor Cinta.Drama Melur Untuk Firdaus MyInfoTaip. Dicapai 26 Mei 2022 Musim pertama drama ini memulakan tayangan di Slot Lestary TV3 pada 27 Mei 2022 sehingga 15 Julai 2022 menggantikan Do You Love Me Captain. Musim keduanya memulakan tayangan perdananya di Slot Akasia TV3 pada 16 Mac 2023 sehingga 21 April 2023 menggantikan Ku Akad Kau Dengan Bismillah. Drama Melur Untuk Firdaus 2. Myinfotaip. Dicapai 4 Mac 2023 Ia juga boleh didapati melalui penstriman dalam talian di Disney+ Hotstar. Drama ini kembali ditayangkan di Mediacorp Suria pada tahun 2024.

 Ringkasan siri 

 Musim 1 (2022) 

Ibu bapa Firdaus Iskandar mahu dia berkahwin dengan Melur. Bagaimanapun, dia menentang perkahwinan itu kerana dia sudah mempunyai teman wanita bernama Dee. Ibu bapanya kemudian memberinya masa 48 jam untuk mendapatkan Dee mengahwininya. Bagaimanapun, Dee belum bersedia untuk terikat. Melur sebenarnya mempunyai perasaan terhadap Firdaus dan sedih apabila mengetahui Firdaus tidak merasakan perkara yang sama. Namun dia sedaya upaya untuk memikat hatinya malah meletakkan 7 syarat yang perlu Firdaus patuhi agar Melur tidak mengganggu hubungannya dengan Dee.

 Musim 2 (2023) 

Perhubungan Melur dan Firdaus terus diuji dengan pelbagai rintangan. Namun, mereka nekad untuk mengukuhkan lagi hubungan mereka. Kemunculan Mawar menggoyahkan lagi rumah tangga mereka.

Mawar merupakan anak tunggal kepada Tuan Idrus, pemilik Idrus Platinum Sdn Bhd. Mawar terjatuh cinta pandang pertama pada Firdaus dan sentiasa cari peluang berduan dengan Firdaus.

Pelakon

Pelakon utama
 Anna Jobling sebagai Melur (Adriana Zulaikha) 
 Meerqeen sebagai Firdaus Iskandar 

Pelakon pembantu
 Fimie Don sebagai Haris Danial 
 Nesa Idrus sebagai Dee (Diana Rahila) 
 Haleeda Mazlin sebagai Rohana 
 Zainol Ismail sebagai Nasaruddin 
 Kuza Muzani sebagai Kamariah 
 Azhar Amir sebagai Kamarul 
 Hairi Safwan sebagai Zain 
 Hani Nazrina sebagai Lily 
 Taib Zamannuri sebagai Raykal 
 Qaseh Qhairiena sebagai Damia 
 Eyka Farhana sebagai Mawar 
 Azim Yusof sebagai Zack (Zachery) 

 Sambutan 
Drama ini telah mencetuskan fenomena di Malaysia dan Asia Tenggara setelah ditayangkan di TV3 apabila ia mencatatkan 11 juta penonton sehingga episod akhir pada 15 Julai 2022 dan mencapai 823 juta interaksi dalam media sosial sepanjang tayangan, berdasarkan sumber penarafan Nielsen 2022 bagi tempoh Mei hingga Julai 2022.

Penarafan
+ PENARAFAN TV NIELSEN AUDIENCE MEASUREMENT  PENONTON DI MALAYSIA  TONTONAN DI TIKTOK  MEDIA SOSIAL  KELAB PEMINAT  SUMBER 11 Juta 2.7 Bilion 823 Juta  200 Akaun 

 Anugerah dan pencalonan 
TahunAnugerahKategoriPencalonanKeputusan2023Gempak Most Wanted Awards 2022Drama Trending Tergempak Melur Untuk Firdaus Anugerah Drama Sangat 2023Drama Adaptasi Novel Terbaik Drama PopularPelakon Lelaki Popular MeerqeenPelakon Wanita PopularAnna JoblingPasangan Drama TerbaikMeerqeen & Anna JoblingOST Terbaik"Duka Sebalik Tawa" - Puteri Khareeza Anugerah Bintang Popular Berita Harian Ke-35Aktor TV PopularMeerqeenAktres TV PopularAnna JoblingCouple TV PopularMeerqeen & Anna JoblingDrama TV PopularMelur Untuk Firdaus (Penerbit: A-Ten Alliance Sdn Bhd/Datin Wira Wan Kalsom Wan Yusof)Anugerah Telenovela Ke-9Telenovela PopularMelur Untuk Firdaus

 Rujukan 

 Pautan luar 
 Melur Untuk Firdaus di Disney+ Hotstar

Kategori:Drama Melayu 2022
Kategori:Siri drama televisyen Malaysia berbahasa Melayu 2023
Kategori:Drama adaptasi novel di Malaysia